Ajax Amsterdam

**Ajax Amsterdam** (uoficjalno abrewjacyjo **AFC Ajax**) – to je ńiderlandzki fusbalklub ze Amsterdamu kery dźerży erbizna po klubje *Union Amsterdam* (1883-1896). Uod rokůw 60. XX st. mo nojwiyncy titlůw we Ńiderlandach. Ajax sztyry razy wygroł UEFA Champions League, 33 razy bůł majstrym Ńiderlandůw, a 18 razy wygroł puhar uůnygo kreju.

Uod 1996 roku Ajax důmowe szpile gro na Amsterdam ArenA.

## Farby
Pjyrwy fusbalorze Ajaxu byli uoblyczyńi na czorno-czyrwjůno. Terozki sům to bjołe hymdky ze czyrwjůnym pasym, a druge uoblyczyńi je modre.

Producentym strojůw Ajaxu je fyrma Adidas uod 2000 roku, a szponsorym uod paźdźerńika 2008 fyrma AEGON

## Gyszichta

We 1883 roku założůno fusbalklub uo mjańe **Union Amsterdam**, ńyskorzi zmjyńůno mjano manszaftu na **Footh-Ball Club Ajax**. We klubje tym grali yno karlusy sztela. Klub tyn przetrwoł yno do 1896, bo regjyrůnek Amsterdama zlikwidowoł szpilplac.

Atoli 18 marca 1900 Floris Stempel założůł uod nowa klub, kery mjanowoł śe **Amsterdamse Voetbal Bond Ajax** (AVB Ajax) i uůn uostoł pjyrszym prezesym tego manszaftu. 29 września 1900 roku rozegrali pjyrszy szpil.  W 1906 roku Ajax Amsterdam wygroł pjyrwsze trofeum - turńej uo Złoty Krziż (Gouden Kruis). We 1908 doszło do fuzji ze manszaftym uo mjańe Holland i postanowjůno zmjyńić mjano na **Amsterdamsche Football Club Ajax**. We 1911 roku postowjůno szatńe, a Stadjůn můgł půmjeśćić już 10000 ludźi. We tym samym roku awansowali do nojwyższej ligi, nale dwa lata ńyskorzi ś ńij ślećeli.

1 lipca 1915 roku trynerym zostoł Anglik John "Jack" Reynolds. Nojpjyrw awansowoł do nojwyższej ligi i wygroł Puhar Ńiderlandůw, a potym zdobůł 5 majstrów Ńiderlandůw. We: 1919, 1920, 1931, 1937 i 1939. Po wojńe we 1947 Ajax, kerego trynerem bůł Reynolds, zaś zdobůł majstra.

We 1957/1958 Ajax rozegroł pjyrwsze szpile we Puharze Ojropy, kaj uodpadli we ćwyrćfinale. We pjyrszej halbje lot 60. pracowoło sztyrych trynerůw: Vic Buckingham, Keith Spurgeon, Joseph Gruber a Jack Rowley. We roku 1962 wygroli Puhar Intertoto grajůnc we finale s Feyernoordym Rotterdamym, a 28. moja 1969 Ajax groł szpil we Finale Puharu Majstrůw na Estadio Santiago Bernabéu ze AC Milanym, nale przegroli 1:4. We 1972 roku wygrali Puhar Europy ze Interym Medjolan, a rok ńyskorzi powtůrzyli sukces a wygrali we finale ze Juventusym.

We latach 80. szczegůlnym uośůngńynćym bůło wygrańe Finału Puharu Zdobywców Puharůw 13 moja 1987. Trynerym bůł Leo Beenhakker.

W 1991 roku trynerym zostoł Louis van Gaal. W 1992 zdobůł Puhar UEFA, a we 1995 i 1996 wygroł ze Ajaxem Liga Majstrów. We sezůńe 1996/1997 Ajax przekludźůł śe na Amsterdam ArenA, a ze manszaftu uodeszło wiela kluczowych fusbalokůw, takich kej: Finidi George, Nwankwo Kanu, Edgar Davids i Michael Reiziger. Po tym sezůńe uodszedł van Gaal.

We XXI w. Ajax bestowoł uodnosić sukcesy, a trynerzy czynsto śe zmjyńali. Důminować zaczůn PSV Eindhoven. Nale we  sezůnie 2005/2006 zdobyli Puhar Ńiderlandów, a we 2011 i 2012 roku Ajax zostoł majstrym Ńiderlandůw ze trynerym Frankiem de Boer, kery je trynerym do dziśoj. Je uůn downym fusbalokem Ajaxu i FC Barcelůny.

## Kibice

We czasach II wojny śwjatowej fusbalplac Ajaxu bůł blisko dzielnicy żydowskij. Skuli tego terozki kibice wywieszajům fany ze Gwjozdami Dawida i mjanůjom swoich fusbalokůw: "*Joden! Joden!*" (śl. *Żydzi! Żydzi!*).

Rywalym Ajaksu uod wjelu lat je Feyenoord Rotterdam. Szpile Ajaxu ze Feyenoordem Rotterdam sům nojciekawszymi szpilami we Eredivisie mjanowane *Klassieker*. Uostatnimi laty ważnymi szpilami dla Ajaxu sům tyż szpile ze PSV Eindhoven, kere ńyroz decydujům uo majstru Ńiderlandůw.

## Chronologijo trynerůw

*Chronologiczny spis trynerůw Ajaxu uod 1910 roku* 




## Nojwjyncyj torůw we lidze we farbach Ajaksu
*Stan na 27 sierpnia 2010*

## Nojwjyncyj szpilůw we lidze we farbach Ajaksu
*Stan na 27 sierpnia 2010*